Salvador Jorge Blanco
Store norske leksikon,Historie,Verdens historie og samtidshistorie,Nord- og Mellom-Amerika,Den dominikanske republikks historie,Den dominikanske republikks samtidshistorie
Salvador Jorge Blanco var en dominikansk advokat, forfatter og politiker som var president i Den dominikanske republikk fra 1982 til 1986.
Jorge Blanco representerte den radikale fløyen innenfor det dominikanske revolusjonære partiet (PRD). Fra 1978 var han senator for Santo Domingo, før han ble valgt til president i 1982. Jorge Blanco styrte Den dominikanske republikk i en periode med økonomiske vanskeligheter under en innstrammingspolitikk som i stor grad var pålagt av Det internasjonale pengefondet (IMF). I 1991 ble han dømt til 20 års fengsel for misbruk av offentlige midler, men dommen ble opphevet i 2001. Jorge Blanco er den eneste dominikanske presidenten som er blitt stilt for retten. Les mer i Store norske leksikon Den dominikanske republikks historie Den dominikanske republikks politiske system